Mii de pensionari nemulțumiți de recalculare: Unora le-a crescut pensia cu 45 lei, alții se așteptau să depășească 20.000 lei
Pensionarii necăjiți de deciziile de recalculare primite prin poștă continuă să stea la coadă la Casele de Pensii pentru a-și exprima nemulțumirile. În Capitală, unul dintre ei s-a plâns că pensia sa de 17.000 lei ar fi trebuit să fie de fapt de 22.000 lei, în timp ce alții ajung în lacrimi pentru că nu au câștigat aproape nimic în plus.